Cumaná
<s>Cumaná je lučki i glavni grad savezne države Sucre  na sjeveroistoku Venecuele od 372,400 stanovnika.</s>

<s>Geografske i klimatske karakteristike</s>

<s>Cumaná leži na ušću rijeke Manzanares u Karipsko more
Na jeziku karipskih indijanaca Cumanagoto koji su živjeli u tom kraju do 17. vijeka - Cumaná je značila ušće.</s>

<s>Grad leži na nadmorskoj visini od 16 metara, ima tropsku klimu, prosječna najniža temperatura iznosi oko 28 °C.</s>

<s>Historija</s>

<s>Grad su formalno osnovali Španjolski kolonisti kao Novi Toledo (Nueva Toledo) 1521. godine.</s><s>Njih je u taj kraj privuklo more, neobično bogato ribom i biserima, od Cumaná do otok Cubagua.</s><s>Oni su prisilili pleme lokalnih indijanaca Guaykeri, poznate kao vrsne ribare i ronioce da rade za njih.</s><s>I pored toga što su ga nekoliko puta orobili pirati i razorilo nekoliko potresa, Cumaná je neprekidno rasla, zahvaljujući profitabilnoj trgovini sa susjednim naseljima i Španjolskom tokom većeg dijela kolonijalnog perioda.</s>

<s>Za Cumanu se tvrdi da je najstarije evropsko naselju na južnoameričkom tlu.</s><s>Ona je rodno mjesto Antonia José de Sucre, važne ličnosti u pokretu za oslobođenje Latinske Amerike i prvog predsjednika Bolivije.</s>

<s>Privreda i transport</s>

<s>Grad je danas izrastao u trgovačko - Industrijski centar poljoprivrednog zaleđa, u kom se uzgaja kava, kakao, šećerna trska, duhan, grah i razno voće.</s><s>Pored grada leži najveća predionica pamuka, a u samom gradu nekoliko tvornica ribljih konzervi.</s><s>Kampus Istočnog univerziteta (Universidad de Oriente) osnovan je u Cumanu 1958.</s>

<s>Grad je povezan autoputom sa Barcelonom, koja leži 90 km jugozapadno, a ima i internacionalni aerodrom Antonio José de Sucre (IATA: CUM, ICAO: SVCU).</s>

<s>Izvori</s>

<s>Vanjske veze</s>

<s>Cumaná na portalu Encyclopedia Britannica  
 Alcaldía de Cumaná</s>

<s>Gradovi u Venezueli</s>

